钦定古今图书集成/理学汇编/字学典/第105卷 > 司马承祯
## 钦定古今图书集成/理学汇编/字学典/第105卷 > 司马承祯

按《旧唐书》本传：“司马承祯，字子微，河内温人。少好学，
薄于为吏，遂为道士，止于天台山。景云二年，睿宗引
入宫中，问以阴阳术数之事。开元九年，元宗又遣使
迎入京，前后赏赐甚厚。承祯善篆隶书，元宗令以三
体写《老子经》，因刊正文句，定著五千三百八十言为
真本，奏上之。”

按《续仙传》：“承祯攻篆，迥为一体，号曰金剪刀书。”
按《金石文字记》唐《中岳体元先生潘尊师碣》文，“圣历
二年王适撰，弟子中岩道士司马承祯书。”